Microsoft kompaniyasi o‘zining devorga osiladigan kompyuteri ikkinchi avlodi - Surface Hub’ni taqdim etdi. U korporativ foydalanishga mo‘ljallangan. Foto: Microsoft Foto: Microsoft 2016 yilda chiqarilgan kompyuterning birinchi avlodi diagonali 55 va 84 dyuym, tiniqligi 1080r bilan taqdim etilgan bo‘lsa, Surface Hub 2 esa 50,5 dyuymli form-faktorda, tomonlar nisbati 3:2 hamda 4K+ tiniqlikda taklif etiladi. Displey endi ham gorizontal, ham vertikal pozitsiyada bo‘lishi mumkin. Uzoqdan ovozni qabul qiluvchi mikrofonlar, aylantiriluvchi 4K-kamera, dinamiklar va barmoq izlari skaneri ham nazarda tutilgan. Bularning bari Windows 10’da ishlaydi. Foto: Microsoft Foto: Microsoft Ishlab chiqaruvchi Surface Hub 2 haqida batafsil ma’lumotlarni hozircha oshkor qilmadi. Microsoft taxminiy narxni ham bildirmadi, biroq ta’kidlanishicha, sotuvlar 2019 yilda boshlanishi rejalashtirilgan. Surface Hub’ning birinchi avlodi 8999 dollar turgan.